PRIME ร่วมทุนตั้ง “โปร อินเทลลิเจ้นซ์ฯ” ลุยพลังงานทดแทน-พัฒนาระบบเทคโนฯ
PRIME ร่วมทุนตั้ง “โปร อินเทลลิเจ้นซ์ แอนด์ โซลูชั่นส์” เดินหน้าธุรกิจด้านพลังงานทดแทน และพัฒนาต่อยอดกับระบบเทคโนโลยีสารสนเทศ
PRIME ร่วมทุนตั้ง “โปร อินเทลลิเจ้นซ์ แอนด์ โซลูชั่นส์” เดินหน้าธุรกิจด้านพลังงานทดแทน และพัฒนาต่อยอดกับระบบเทคโนโลยีสารสนเทศ
10 มี.ค. 2566

บริษัท ไพร์ม โรด เพาเวอร์ จำกัด (มหาชน) หรือ PRIME เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เมื่อวันที่ 10 มีนาคม 2566 บริษัทฯ ได้บรรลุข้อตกลงกับผู้ร่วมลงทุน จึงได้มีการจัดตั้งบริษัทย่อย 1 แห่ง ภายใต้ชื่อ บริษัท โปร อินเทลลิเจ้นซ์ แอนด์ โซลูชั่นส์ จำกัด (PISO) ประกอบธุรกิจเกี่ยวกับการออกแบบและบริการติดตั้งระบบอินเทอร์เน็ต ระบบสื่อสาร ระบบเทคโนโลยีสารสนเทศและปัญญาประดิษฐ์ ตลอดจนจัดจำหน่ายอุปกรณ์การสื่อสารทุกประเภท ทุนจดทะเบียน 20 ล้านบาท แบ่งออกเป็นหุ้นสามัญจำนวน 2 แสนหุ้น มูลค่าที่ตราไว้หุ้นละ 100 บาท
สำหรับวัตถุประสงค์การลงทุนเพื่อดำเนินธุรกิจด้านพลังงานทดแทน และพัฒนาต่อยอดกับระบบเทคโนโลยีสารสนเทศ
ด้านโครงสร้างผู้ถือหุ้นประกอบด้วย 1.บริษัท ไพร์ม โรด กรุ๊ป จำกัด (ซึ่งเป็นบริษัทที่บริษัทฯ ถือหุ้นโดยอ้อมในสัดส่วนร้อยละ 99.99) ถือหุ้นในสัดส่วนร้อยละ 51, 2.บริษัท เพาเวอร์ไลน์เอ็นจิเนียริ่ง จำกัด (มหาชน) ถือหุ้นในสัดส่วนร้อยละ 44 และ 3.บริษัท โพรเมซส์จำกัด ถือหุ้นในสัดส่วนร้อยละ 5